ಸಾರ್ವಜನಿಕ ಕಂಪನಿ ವ್ಯವಹಾರದ ಚಟುವಟಿಕೆಗಳನ್ನು ಆರಂಭಿಸಲು ಅಗತ್ಯವಾದ ಬಂಡವಾಳವನ್ನು ಸಾರ್ವಜನಿಕರಿಗೆ ಶೇರು ಹಾಗೂ ಸಾಲ ಪತ್ರಗಳನ್ನು ಹಂಚಿಕೆ ಮಾಡುತ್ತಾರೆ. ಇದಕ್ಕಾಗಿ ಕಂಪನಿಯು ಸಾರ್ವಜನಿಕರಿಗೆ ಮಾಹಿತಿ ಪತ್ರವನ್ನು ನೀಡುವುದು, ಮಾಹಿತಿ ಅಥವಾ ಅಹ್ವಾನ ಪತ್ರಿಕೆ ಎಂದರೆ ಸಾರ್ವಜನಿಕರಿಂದ ಶೇರುಗಳಿಗಾಗಿ ವಂತಿಕೆಯನ್ನು ಅಹ್ವಾನಿಸುವ ಇಲ್ಲವೆ ಅವರಿಗೆ ಸಾಲ ಪತ್ರಗಳನ್ನು ಖರೀದಿಸುವಂತೆ ಪ್ರೇರೇಪಿಸುವ ಯಾವುದೇ ನೋಟೀಸು,ಸುತ್ತೋಲೆ, ಜಾಹಿರಾತು ಅಥವಾ ಇನ್ನಿತರ ಯಾವುದೇ ಕಾಗದ ಪತ್ರಕ್ಕೆ ಪರಿಚಯ ಅಥವಾ ಮಾಹಿತಿ ಪತ್ರಿಕೆ ಎನ್ನುವರು. ಸಾರ್ವಜನಿಕರಿಂದ ಬಂಡವಾಳವನ್ನು ಸಂಗ್ರಹಿಸಲು ಕೆಳಕಂಡ ಹಂತಗಳನ್ನು ಪೂರೈಸಬೇಕಾಗುತ್ತದೆ.

೧> ಭಾರತೀಯ ಶೇರು ವಿನಿಮಯ ಕೇಂದ್ರದ ಅನುಮತಿ :
ಇದು ಭದ್ರತಾ ಪತ್ರಗಳಲ್ಲಿನ ಹೂಡಿಕೆದಾರರನ್ನು ರಕ್ಷಿಸುತ್ತದೆ, ಆದ್ದರಿಂದ ಸಂಸ್ಥೆಯು ಸಾರ್ವಜನಿಕರಿಂದ ಬಂಡವಾಳವನ್ನು ಸಂಗ್ರಹಿಸುವ ಪೂರ್ವದಲ್ಲಿ ಸೇಬಿಯ ಅನುಮತಿ ಅವಶ್ಯಕವಾಗಿದೆ.
೨> ಪರಿಚಯ ಪತ್ರಿಕೆ ಸಲ್ಲಿಕೆ :
ಪರಿಚಯ ಪತ್ರಿಕೆ ಅಥವಾ ಹೇಳಿಕೆ ಪತ್ರವನ್ನು ನೋಂದಣಾಧಿಕಾರಿಗಳಿಗೆ ಕಳುಹಿಸಿ ಕೊಡಬೇಕು, ಇದು ಸಾರ್ವಜನಿಕರಿಂದ ಹಣ ಸಂಗ್ರಹಿಸುವ ಆಹ್ವಾನ ಪತ್ರಿಕೆಯಾಗಿದೆ, ಈ ಪತ್ರಿಕೆಯಲ್ಲಿ ಯಾವುದೇ ತಪ್ಪು ಗ್ರಹಿಕೆಗಳಿರಬಾರದು, ಏಕೆಂದರೆ ಸಾರ್ವಜನಿಕರು ಪರಿಚಯ ಪತ್ರಿಕೆಯನ್ನು ನಂಬಿ ವಂತಿಕೆಯನ್ನು ಸಲ್ಲಿಸುವರು.
೩> ಬ್ಯಾಂಕು ಮತ್ತು ದಳ್ಳಾಳಿಗಳ ನೇಮಕಾತಿ:
ಸಾರ್ವಜನಿಕರಿಂದ ಹಣ ಸಂಗ್ರಹಿಸುವುದು ಒಂದು ಸಾಹಸದ ಕಾರ್ಯವಾಗಿದೆ, ಅರ್ಜಿ ಹಣವನ್ನು ಸೂಚಿಸುವ ಬ್ಯಾಂಕು ಸ್ವೀಕರಿಸುತ್ತದೆ, ಬ್ಯಾಂಕು ಸಾರ್ವಜನಿಕರನ್ನು ಶೇರುಗಳನ್ನು ಖರೀದಿಸುವಂತೆ ಪ್ರೋತ್ಸಾಹಿಸುತ್ತದೆ, ಸಾರ್ವಜನಿಕರಿಂದ ಯೋಗ್ಯ ಪತ್ರಿಕೆಯೆ ದೊರೆಯದಿದ್ದರೆ ಕಂಪನಿಯು ದಳ್ಳಾಳಿಗಳನ್ನು ನೇಮಿಸುತ್ತದೆ.
೪> ಕನಿಷ್ಠ ವಂತಿಕೆ: 
ಕಂಪನಿಗಳು ಪ್ರಾರಂಭದಲ್ಲಿ ಸಂಪನ್ಲೂಲಗಳ ಕೊರತೆಯನ್ನು ತಡೆಯಲು ಕಂಪನಿಯು ತನ್ನ ಶೇರುಗಳನ್ನು ಸಾರ್ವಜನಿಕರಿಗೆ ಹಂಚುವ ಮುನ್ನ ಸಾರ್ವಜನಿಕರಿಂದ ಕನಿಷ್ಠ ಮೊತ್ತದ ಬಂಡವಾಳವನ್ನು ವಂತಿಕೆಯಾಗಿ ಪಡೆದುಕೊಳ್ಳಬೇಕು.ಇದಕ್ಕೆ "ಕನಿಷ್ಠ ವಂತಿಕೆ" ಎಂದು ಕರೆಯುತಾರೆ, ಕನಿಷ್ಠ ವಂತಿಕೆಯ ಮಿತಿಯು ಬಿಡುಗಡೆ ಬಂಡವಾಳದ ಪ್ರತಿಶತ 90% ರಷ್ಟು ಆಗಿರುತ್ತದೆ, ಒಂದು ವೇಳೆ ಬಂಡವಾಳದ ಪ್ರತಿಶತ 90 ಕ್ಕೆ ಕಡಿಮೆ ವಂತಿಕೆ ಸಂಗ್ರಹಿಸಿದರೆ ಶೇರುಗಳನ್ನು ಹಂಚಿಕೆ ಮಾಡಲು ಸಾಧ್ಯಾವಿಲ್ಲ, ಅರ್ಜಿದಾರರಿಗೆ ಹಿಂದುರುಗಿಸ ಬೇಕಾಗವುದು.
೫> ಶೇರು ವಿನಿಮಯ ಕೇಂದ್ರಕ್ಕೆ ಅರ್ಜಿ :
ಭಾರತದಲ್ಲಿರುವ ಯಾವುದಾದರೂ ಒಂದು ಶೇರು ವಿನಿಮಯ ಕೇಂದ್ರಕ್ಕೆ ತಮ್ಮ ಕಂಪನಿಯ ಶೇರುಗಳನ್ನು ಮತ್ತು ಸಾಲಪತ್ರಗಳನ್ನು ವ್ಯವಹರಿಸಲು ಅನುಮತಿ ಕೋರಿ ಒಂದು ಅರ್ಜಿಯನ್ನು ಕಳುಹಿಸಬೇಕು, ಒಂದು ವೇಳೆ ಶೇರು ವಿನಿಮಯ ಕೇಂದ್ರವು ಅನುಮತಿಯನ್ನು ನಿರಾಕರಿಸಿದ್ದಲ್ಲಿ ಅರ್ಜಿ ಜೊತೆಗೆ ಸ್ವೀಕರಿಸಿದ ಹಣವನ್ನು ಮುಂದಿನ ಎಂಟು ದಿನಗಳೊಳಗಾಗಿ ಅರ್ಜಿದಾರಿಗೆ ಹಿಂದಿರುಗಿಸಬೇಕು.
೬> ಶೇರುಗಳ ಹಂಚಿಕೆ :
ಶೇರುಗಳು ಅರ್ಜಿದಾರರಿಗೆ ಕಡಿಮೆ ಅಥವಾ ಶೇರುಗಳನ್ನು ಹಂಚಿಕೆ ಮಾಡದಿದ್ದಲ್ಲಿ ಉಳಿದ ಹಣವನ್ನು ಮರು ಸಂದಾಯ ಮಾಡುವುದು ಅಥವಾ ಬರತಕ್ಕೆ ಹಂಚಿಕೆ ಹಣಕ್ಕೆ ಹೊಂದಾಣಿಕೆ ಮಾಡುವುದು, ಯಾವ ಅರ್ಜಿದಾರರಿಗೆ ಶೇರುಗಖ ಹಂಚಿಕೆಯಾಗಿರುವುದಿಲ್ಲವೋ ಅವರಿಗೆ ವಿಷಾದಕರ ಪತ್ರವನ್ನು ಅರ್ಜಿ ಹಣದೊಂದಿಗೆ ಕಳುಹಿಸಿಕೊಡಬೇಕು, ಶೇರುಗಳ ಹಂಚಿಕೆ ಮಾಡಿದ ಬಗ್ಗೆ ಕಂಪನಿ ನೋಂದಣಾಧಿಕಾರಿಗಳಿಗೆ 30 ದಿನಗಳೊಳಗಾಗಿ ಮಾಹಿತಿಯನ್ನು ಒದಗಿಸಬೇಕು, ಒಂದು ವೇಳೆ ಕರೆ ಪತ್ರವನ್ನು ಸಾರ್ವಜನಿಕರಿಗೆ ನೀಡಿದೆ ವಂತಿಕೆಯನ್ನು ಗೆಳೆಯರು, ಸಂಬಂಧಿಕರು ಅಥವಾ ಖಾಸಗಿಯಾಗಿ ಸಂಗ್ರಹಿಸಿದ್ದಲ್ಲಿ ಕಂಪನಿಯ ನೋಂದಣಾಧಿಕಾರಿಗಳಿಗೆ ಶೇರು ಹಂಚಿಕೆಯ ಮೂರು ದಿನಗಳ ಮೊದಲೇ ಹೇಳಿಕೆ ಪತ್ರವನ್ನು ನೀಡಬೇಕು.

ಬಂಡವಾಳವನ್ನು ಸಂಗ್ರಹಿಸುವ ಹಂತ
ಕೂಡು ಬಂಡವಾಳ ಸಂಸ್ಥೆಯ ಅನಾನುಕೂಲತೆಗಳು
ಸ್ವಯಂ ಉದ್ಯೋಗ
ಸಂಶೋಧನಾ ಸಹಾಯಕರು